## Odluka o osnivanju Povjerenstva za koordinaciju potpore i financiranje obrazovnih, kulturnih, znanstvenih i zdravstvenih programa i projekata od interesa za hrvatski narod u Bosni i Hercegovini za 2012. godinu

### NN 97/2012 (24.8.2012.), Odluka o osnivanju Povjerenstva za koordinaciju potpore i financiranje obrazovnih, kulturnih, znanstvenih i zdravstvenih programa i projekata od interesa za hrvatski narod u Bosni i Hercegovini za 2012. godinu

VLADA REPUBLIKE HRVATSKE

2171

Na temelju članka 24. stavaka 1. i 3. Zakona o Vladi Republike Hrvatske (»Narodne novine«, broj 150/2011), Vlada Republike Hrvatske je na sjednici održanoj 23. kolovoza 2012. godine donijela

ODLUKU

O OSNIVANJU POVJERENSTVA ZA KOORDINACIJU POTPORE I FINANCIRANJE OBRAZOVNIH, KULTURNIH, ZNANSTVENIH I ZDRAVSTVENIH PROGRAMA I PROJEKATA OD INTERESA ZA HRVATSKI NAROD U BOSNI I HERCEGOVINI ZA 2012. GODINU

I.

Osniva se Povjerenstvo za koordinaciju potpore i financiranje obrazovnih, kulturnih, znanstvenih i zdravstvenih programa i projekata od interesa za hrvatski narod u Bosni i Hercegovini za 2012. godinu (u daljnjem tekstu: Povjerenstvo).

II.

U Povjerenstvo se imenuju:

1. mr. sc. Neven Mimica, potpredsjednik Vlade Republike Hrvatske, predsjednik Povjerenstva

2. mr. sc. Daria Krstičević, predstojnica Državnog ureda za Hrvate izvan Republike Hrvatske, zamjenica predsjednika Povjerenstva

3. prof. dr. sc. Vesna Pusić, ministrica vanjskih i europskih poslova, članica

4. doc. dr. sc. Željko Jovanović, dr. med., mr. oec., ministar znanosti, obrazovanja i sporta, član

5. prof. dr. sc. Andrea Zlatar Violić, ministrica kulture, članica

6. prof. dr. sc. Rajko Ostojić, dr. med., ministar zdravlja, član

7. Ivo Jelušić, zastupnik u Hrvatskome saboru i potpredsjednik Odbora za Hrvate izvan Republike Hrvatske Hrvatskoga sabora, član

8. Ivica Mandić, zastupnik u Hrvatskome saboru i član Odbora za Hrvate izvan Republike Hrvatske Hrvatskoga sabora, član

9. dr. sc. Kristian Turkalj, ovlašten za obavljanje poslova glavnog tajnika Državnog ureda za Hrvate izvan Republike Hrvatske, tajnik Povjerenstva.

III.

Stručne, administrativne i tehničke poslove za Povjerenstvo obavlja Državni ured za Hrvate izvan Republike Hrvatske.

IV.

Povjerenstvo će, u roku od 15 dana od dana stupanja na snagu ove Odluke, raspisati javni natječaj za prikupljanje ponuda za financiranje obrazovnih, kulturnih, znanstvenih i zdravstvenih programa i projekata od interesa za hrvatski narod u Bosni i Hercegovini, iz sredstava Državnog proračuna Republike Hrvatske za 2012. godinu.

V.

Na natječaj se mogu prijaviti sve pravne osobe sa sjedištem u Bosni i Hercegovini koje rade na promicanju interesa Hrvata u Bosni i Hercegovini u području kulture, obrazovanja, znanosti i zdravstva, te očuvanju njihove samobitnosti.

VI.

Natječaj će biti objavljen u jednom javnom glasilu u Republici Hrvatskoj i u Bosni i Hercegovini, te na internetskoj stranici Ministarstva vanjskih i europskih poslova. Natječaj će biti otvoren 30 dana od dana objave u javnim glasilima.

VII.

Povjerenstvo će procijeniti pristigle programe i projekte, te predložiti Vladi Republike Hrvatske odobravanje sredstava za pojedine pozitivno ocijenjene programe i projekte.

VIII.

Programi i projekti iz točke VII. ove Odluke financirat će se iz Državnog proračuna Republike Hrvatske za 2012. godinu u iznosu od 15.000.000,00 kuna.

IX.

Ova Odluka stupa na snagu danom donošenja, a objavit će se u »Narodnim novinama«.

Klasa: 612-08/12-01/01

Urbroj: 5030106-12-1

Zagreb, 23. kolovoza 2012.

Predsjednik

Zoran Milanović, v. r.

Odluka, NN 97/2012-2171